钦定古今图书集成/方舆汇编/职方典/第1048卷 > 泉州府封建考 通志
## 钦定古今图书集成/方舆汇编/职方典/第1048卷 > 泉州府封建考 通志

唐

开国伯王审邽　按《府志》：“审邽，字次都，乾宁间权泉州刺史，累授至司徒、开国伯。在政十二年，喜儒术，通《春秋》，善吏治。流民还者，假以牛犁，完其庐舍。公卿避乱来依，遣子延彬作招贤院礼之，如杨承休、韩渥、郑璘、郑戬、杨赞图等，皆赖以免祸。”

宋

晋江王留从效　。按《府志》：“从效幼孤，事母兄以孝悌闻。好兵法，仕伪闽，为泉州散指挥使。晋天福末，闽将朱文进杀王延曦，署其党黄绍颇为泉州刺史。从效谋复王氏，募死士陈洪进等二十五人，擒绍斩之，立王延政从子继勋为刺史。未几，延政降于南唐李景，从效亦执继勋送款。李景建泉州为清源军，授从效节” 度、泉州观察使。从效性勤俭，知人疾苦，常衣布素，置公服中门侧，出乃服之，罢赋敛之无名者。每岁取进士、明经，谓之“秋堂。” 王氏有二女，嫁为郡人妻，从效奉之甚谨，资给丰饶。累迁特进，兼中书令，封晋江王。从效虽称藩南唐，及唐紫金山之败，密送款于周。宋初又假道吴越入贡，世祖、太宗皆纳之。从效无子，子绍基、绍镃皆兄从愿子。及其卒，从愿守漳州，绍基赍表金陵，绍镃嗣事。牙将张汉思、陈洪进等执绍镃送金陵，汉思自称留后，洪进为副使。

开国男谢图南　，同安人。以才兼文武举，历官封开国男，食邑本县。。